== De krigsførende parter før 1778 ==
=== Arméer, militser og lejesoldater ===
Kolonisterne var delt i, hvilken side de skulle støtte i krigen. I nogle områder var kampen en [[borgerkrig]]. [[Patriot (Den amerikanske revolution)|Revolutionære]], også kendt som "amerikanere" eller "patrioter", havde den aktive støtte fra omkring 40-45 % af befolkningen i kolonierne. Omkring 15-20 % af befolkningen støttede den britiske krone under krigen og var kendt som [[loyalister (amerikanske revolution)|loyalister (eller toryer)]]. Loyalisterne stillede med omkring 50.000 mand i løbet af krigen til støtte for det britiske imperium. Efter krigen forlod omkring 70.000 loyalister USA; de fleste drog til [[Canada]], Storbritannien eller til britiske kolonier i [[Caribien]] <ref>Procentandelen af loyalister og patrioter: Robert M. Calhoon, "Loyalism and Neutrality" i ''The Blackwell Encyclopedia of the American Revolution'', s. 247, antallet i loyalisternes styrker: Mark M. Boatner, ''Encyclopedia of the American Revolution'', s. 663.</ref>.
Historie